kardosdrur/scandi-wiki huggingface dataset:
Langhus

Langhus er en hustype, der var almindelig på Nord-Europas gårde indtil vikingtiden slutning. Husene havde en rektangulært grundplan, ofte med afrundede hjørner, og med en længde mere end det dobbelte af bredden. Jordfaste stolper udgjorde den bærende konstruktion, og væggene bestod af lerklinet fletværk eller træ. Taget var tækket med siv, halm eller (senere) tørv og bark. 

Begrebet langhus bruges desuden på dansk om en kirkes hovedbygning, hvis den er langstrakt.

Stenalder 
Det første neolitiske langhus blev bygget for ca. 7.000 år siden af de første landbrugere i Europa. Først dukkede de op i Centraleuropa i sammenhæng med den båndkeramiske kultur. De arkæologiske fund har påvist en ensartethed i designet, som gradvis har bredt sig til øvrige dele af Europa.

Bredden på husene var omkring 7 meter. Længden lå normalt mellem 12 og 40 meter; men i Frederikssund Kommune blev der i 2015 udgravet et usædvanlig velbevaret, 46 meter langt langhus fra bondestenalderen.  Den høje gavl eller valmtaget blev støttet af fem rækker store træpæle. Som fundament for de pileflettede ydervægge tjente en nedgravet træbjælke. For de fleste fundsteder har man noteret, at hustypen ingen vinduer havde, og at der var indgang kun i den ene ende.

Bronzealder 
Man har diskuteret, om fremvæksten af det treskibede langhus med en egen del afsat til kostald i yngre bronzealder, havde sammenhæng med kvægets øgende sociale betydning i bronzealdersamfundet, eller om man ønskede en direkte adkomst til gødningen.

Langhuse, der kan besøges 
 Jernaldergården på Ullandhaug utenfor Stavanger.
 Fossanmoen i Forsand kommune.
 Borg i Lofoten.
 Vikingegården på Avaldsnes i Karmøy kommune.
 Middelaldergården Stiklastadir på Stiklestad nationale kulturcenter i Verdal kommune.

Noter

Se også 
 Nordisk arkitektur før år 1400

Jernalder
Skandinavisk jernalder
Bygninger, konstruktioner og anlæg fra vikingetiden
Hustyper
Saksergård

En saksergård er en dominerende gårdtype i Nordtyskland, syd for linjen Slien-Husum. Den er et typisk hallehus. Huset er en stor, bred bygning med port i gavlen ud mod gården. Gårdens indre huser både lade, stald og beboelsesrum. Loen ligger centralt. Ved siden af findes stald, mælkekammer, spisekammer og pigekammer. Ved husets bagside findes pissel og dørns. Gården er opført i bindingsværk. Saksergården stammer fra Nedersaksen.

I modsætning til danske gårdtyper fremhæver saksergården husets bredde og højde. Danske gårde er smallere.

Se også 
 Museumsgården Winsen - tysk museum bestående af flere bygninger, blandt andet en saksergård

Eksterne henvisninger 

 P. Lauridsen (anmeldelse af): "R. Mejborg: Nordiske Bøndergaarde i det XVIde, XVIIde og XVIIIde Aarhundrede. Første Bind: Slesvig. Kjøbenhavn (Lehmann & Stage) 1892" (Historisk Tidsskrift, 6. række, Bind 4; 1892)
 P. Lauridsen: "Om dansk og tysk Bygningsskik i Sønderjylland" (Historisk Tidsskrift, 6. række, Bind 6; 1895)
 R. Mejborg: "Om Bøndergaarde i Slesvig" (Historisk Tidsskrift, 6. række, Bind 6; 1895)

Landbrugsejendomme
Jordbrug i Tyskland
Bygninger, konstruktioner og anlæg i Tyskland
Absolute Music 28

Absolute Music 28 er en kompilation i serien Absolute Music udgivet den 16. november 2001.

Spor 
 Kylie Minogue – "Can't Get You Out Of My Head"
 Uncle Kracker – "Follow Me"
 Thomas Helmig – "Blind Man's Bluff"
 Mary J. Blige – "Family Affair"
 Hermes House Band – "Country Roads"
 Blue – "All Rise"
 Yakita – "Angel"
 Ms Mukupa feat. Jørgen Klubien – "Raindance"
 Jennifer Lopez – "Ain't It Funny"
 Atomic Kitten – "Eternal Flame"
 Westlife – When You're Looking Like That"
 Robbie Williams – "Eternity"
 Roger Sanches – "Another Chance"
 Safri Duo – "Baya-Baya"
 U2 – "Elevation"
 Daddy DJ – "The Girl In Red"
 Five – "Let's Dance"
 D12 – "Purple Hills"

28
Album fra 2001
Kaos

Kaos kan henvise til:

 Chaos - græsk mytologi
 kaosteori - matematik
 Kaos (dokumentarfilm) – dansk propagandafilm fra 1944 instrueret af Ejnar Krenchel
 Kaos (film) – dansk kortfilm fra 2010 instrueret af Mads Mengel
Benedikt af Nurcia

Benedikt af Nurcia levede fra ca. 480 til 547, dvs han blev omkring 67 år gammel. Benediktus blev født i Nurcia i Italien, og han grundlagde benediktinerordenen. Han blev sendt til Rom for at studere, men før han var færdig med studierne, flygtede han til Affile, hvor han boede med en ny familie. Efter et kort ophold dér, flygtede han igen til en hule i Aniodalen, hvor han boede i tre år, kun afbrudt når munken Romanus forsynede ham med de helt nødvendige ting som f.eks. mad. 

Derefter blev han valgt til abbed i et nærliggende kloster, men flygtede igen ud til sin hule, da munkene forsøgte at tage livet af ham med gift. Herude samlede han munke omkring sig, og de boede i 12 små klostre under hans ledelse. I ca. 529 drog han og nogle munke til Monte Cassino. Her grundlagde han et nyt kloster og nedskrev benediktinernes ordensregel (Benedikts Regel). Her stiftedes benediktinerordenen. Da han døde i ca. 547, blev han begravet på Monte Cassino. I 673 blev hans jordiske rester overført til et andet kloster i Frankrig. En af Benedikts attributter siges at være en tam ravn, der underholdt ham, da han boede i hulen.

I Danmark er han blevet kaldt Sankt Bendt, og har givet navn til Sankt Bendts Kirke i Ringsted.

Helgener fra Italien
Teologer fra Italien
Hallehus

Et hallehus er en stor bred bygning med et sort centralt rum, som blev brugt til både stald, lade og beboelse. Husene har som regel indgang i gavlen. Meget kendt er den tyske saksergård.

Bygninger, konstruktioner og anlæg
Landbrugsbygninger
Spitsbergen

Spitsbergen (før 1969: Vestspitsbergen, nederlandsk: Spitsbergen, "Spidse fjelde") er Svalbards største ø med et areal på 37.673 km². Spitsbergen er mere end ti gange så stor som Hinnøya, og er dermed Norges største ø og den 36. største ø i verden. Den ligger vestligt i øgruppen og strækker sig nøjagtigt 400 km i nord-sydlig retning fra Verlegenhuken i nord til Sørneset i syd. På tværs er Spitsbergen næsten 220 km i øst-vestlig retning fra Kapp Payer i øst til Kvadehuken i vest. Rundt om kysten i vest og nord findes der nogle ganske få, mindre øer i et udpræget fjordlandskab. De fire længste fjorde og samtlige bosættelser på Svalbard ligger på Spitsbergen. Øen har alle øgruppens syv nationalparker.

Longyearbyen har 2.075 indbyggere (2013), Barentsburg (russisk), Ny-Ålesund og Sveagruva, samt 10-12 polske forskere i Isbjørnhamna og 4-5 fastboende hotelværter i Pyramiden. Der har aldrig været større, permanente bosættelser på nogen af de andre øer. Bosættelserne fik sine stimuli fra fangst 1600-1850, udforskning fra 1880-1928, og minedrift 1906-2000. I nyere tid har forskning og turisterhverv haft stærkest vækst. Fra 1601 var der engelske og hollandske hvalfangststationer på øerne i nordvest, senere også længere mod syd – blandt andet med en norsk sommerstation i Green Harbour. Pomor-perioden med russisk fangst havde sin storhedstid i 1800-tallet. Udfordringer med havis og kommunikation har medført, at der aldrig har været landbaseret fiskeri her. Hele fiskefangsten er historisk set blevet landet i Europa. I nyere tid er fiskeriet stærkt beskyttet af Fiskeværnzonen ved Svalbard.

Resterne af Golfstrømmen bringer varmt, atlantisk vand opover vestkysten og nordkysten af Spitsbergen og Nordaustlandet, som er mindre islagt end østkysterne af de samme øer. Spitsbergen er præget af fjeld og gletsjere og øst-vestgående elvdale i midten. Midten af øen fra Isfjorden og sydpå har yngre fjelde fra kvartær og tertiær og 65 millioner år gamle kulaflejringer tilknyttet de centrale bosættelser.

Spitsbergen fik sit navn af hollænderen Willem Barents, som opdagede den i 1596. Han kaldte den West-Spitsbergen (Svalbard i sin helhed kaldte han Spitsbergen), efter de mange høje og spidse fjelde på øgruppen. Det højeste punkt er Newtontoppen, som er 1.713 moh.

Nationalparker

Der er syv nationalparker på Spitsbergen:

Fauna 
Der lever både isbjørne, hvalroser, rensdyr, hvaler samt en lang række fugle på Spitsbergen.

Se også 
 Isfjorden

Kilder

Eksterne henvisninger 

Øer på Svalbard
Athlon 64 X2

A64 X2 er den første dobbeltkerneprocessor til en computer, produceret af AMD. Det er en processer som består af to Athlon 64 kerner der er sammenføjet på ét bundkort. Kernerne deler én memory  pencontroler (som styrer trafikken til RAM'en), og er lige som på Athlon 64 indbygget i processoren. 

Ligesom Athlon 64 processoren, har X2 processorene også den såkaldte coldbug, som gør at processoren kan have problemer med at køre ved lave temperaturer, hvilket computerentusiaster er utilfredse med. Dog har X2 processoren større tilbøjelighed til at kunne køre ved lave temperature end de almindelige Athlon 64 processorer.

Modeller
AMD har sendt 5 Athlon X2 modeller på markedet til socket 939:

 Athlon X2 3800+ med en frekvens på 2,0 GHz og en samlet L2-cache på 1024 kB (512 kB til hver kerne)
 Athlon X2 4200+ med en frekvens på 2,2 GHz og en samlet L2-cache på 1024 kB (512 kB til hver kerne)
 Athlon X2 4400+ med en frekvens på 2,2 GHz og en samlet L2-cache på 2048 kB (1024 kB til hver kerne)
 Athlon X2 4600+ med en frekvens på 2,4 GHz og en samlet L2-cache på 1024 kB (512 kB til hver kerne)
 Athlon X2 4800+ med en frekvens på 2,4 GHz og en samlet L2-cache på 2048 kB (1024 kB til hver kerne)

Kernerne med en samlet L2-cache på 2048 kB har kodenavnet Toledo. Kernerne med en samlet cache L2 på 1024 kb har kodenavnet Manchester. Dog har nogen af Athlon X2 3800+ og Athlon X2 4200+ en Toledo kerne med halvdelen af cachen slået fra.

X86 mikroprocessorer
AMD
Dusika

Dusika (Akronym: De Unges Symfoniorkester I Københavns Amt) blev dannet i 1988 på initiativ af Musikudvalget i Københavns Amt. Orkestret har ca. 50 medlemmer mellem 13 og 25 år.
Orkestret bliver dirigeret af Casper Schreiber (f. 1973).

Kilder 
Dusika's hjemmeside 

 

Musikgrupper fra 1988
Musik i København
Ungdomssymfoniorkestre fra Danmark
PGA European Tour

PGA European Tour er den største og vigtigste samling af golfturneringer i Europa. Den startede i 1971, og arrangeres af organisationen ved samme navn, som også arrangerer Challenge Tour og European Senior Tour.

Hovedparten af turneringerne spilles i Europa, men den omfatter også en række turneringer, der spilles i bl.a. Asien og Afrika. Den første turnering uden for Europa blev afholdt i 1982 i Tunesien. 

De første måneder af året (dvs. foråret) bruges typisk på turneringer udenfor Europa, hvor vejret er mere passende til golf, mens de største turneringer spilles i løbet af sommeren i Europa.

Foruden de almindelige Europatour-turneringer er der også de fire majors og de tre World Golf Championships, der tæller til pengelisten.

Europatouren medvirker også til afholdelsen af Ryder Cup, en medrivende holdkamp mellem Europa og USA, der spilles hvert andet år.

Den første turnering i Danmark afholdtes i 2003 under navnet Nordic Open. I 2014 vendte Europatouren tilbage til Danmark for anden gang med en succesfuld turnering under navnet  Made in Denmark .

Referencer

Eksterne henvisninger

Hjemmeside for PGA European Tour

Golfturneringer
Husstøvmide

Husstøvmide (Dermatophagoides pteronyssinus i Europa og Dermatophagoides farinae i Nordamerika) findes overalt, hvor der bor mennesker. Den betragtes som en af de væsentligste årsager til astma.

Klassifikation 
Slægt: Dermatophagoides
 D. farinae
 D. oteronyssinus
 D. pteronyssinus

Kilde 
 Systema naturae 2000 (classification) – Taxon: Dermatophagoides pteronyssinus

Mider
Aïrbjergene

Aïrbjergene (også kendt som Air Massif eller Azbine) er et triangulært bjergsmassiv, der ligger i departementet Agadez i det nordlige Niger, i Saharaørkenen, nordøst for byen Agadez, som er områdets vigtigste by. De hæver sig til en højde af mere end 1.830 moh., og den højeste top er Idoukal-en-Taghès på 2.022 moh.. Bjergene dækker et areal på 84.000 km². 

I regntiden fra august til oktober opstår der bække og floder i bjergene, der giver vand til skovbeklædte dele, græsningsland og lavere liggende oaser.

Befolkningen i området omkring Aïr er hovedsageligt tuareger, der lever et nomadeliv og i hovedsagen lever af deres kameler og geder, hvorfra de får mælk, kød og skind, som siden anvendes i den lokale håndværksproduktion. Landbrugsprodukter fra oaser som Timia og Tabeelot byttes mod tøj eller salt, som kommer med kamelkaravaner fra fjernere oaser som Bilma og Fachi.

Aïr er kendt for sine klippemalerier, som er fra 6000-tallet f.Kr. til omkring år 1000 e.Kr. I tidligere perioder var Aïr et pastoralt område, hvilket illustreres med billeder af kvæg og store pattedyr, men i 3000-tallet f.Kr. begyndte ørkenen at brede sig, og tuareger fra nord flyttede ind i regionen. Senere kunst viser krig med billeder af heste og stridsvogne. Særlig berømt er de fem meter høje Dabous-giraffer, en helleristning opdaget i 1987.

Området Aïr og Ténéré naturreservat blev optaget på UNESCOs verdensarvsliste i 1991. I 1997 blev 239.700 km² udpeget til Biosfærereservat.

Eksterne kilder og henvisninger 

UNESCO World Heritage Centre – Air and Ténéré Natural Reserves

Bjerge i Afrika
Nigers geografi
Bjergmassiver
Biosfærereservater under UNESCO
Absolute Music 27

Absolute Music 27 er en kompilation i serien Absolute Music udgivet den 30. august 2001.

Spor 
 Christian – "Du Kan Gøre Hvad Du Vil"
 Dante Thomas – "Miss California"
 Daddy DJ – "Daddy DJ"
 Karen Busck & Erann DD – "Hjertet Ser"
 Safri Duo – "Samb-Adagio"
 Brandy feat. Ray J – "Another Day In Paradise"
 Wyclef Jean – "Perfect Gentleman"
 Titiyo – "Come Along"
 Destiny's Child – "Bootylicious"
 Geri Halliwell – "It's Raining Men"
 'N Sync – "Pop"
 DJ Ötzi – "Hey Baby"
 Basement Jaxx – "Romeo"
 Westlife – "Uptown Girl"
 Depeche Mode – "Dream On"
 Blå Øjne – "Fiskene I Havet"
 Ronan Keating – "Lovin' Each Day"
 Backstreet Boys – "More Than That"

27
Album fra 2001
Absolute Music 7

Absolute Music 7 er en kompilation i serien Absolute Music udgivet den 28. november 1994. Albummet har solgt til 4-dobbelt platin, og er dermed det bedst sælgende album i serien sammen med Absolute Music 10.

Nogle af sangene på Absolute Music 7 udkom senere på The Best Of Absolute Music 7-8-9.

Spor 
Sporlisten til Absolute Music 7.

Referencer 

Absolute Music 07
Album fra 1994
Børnebog

En børnebog er en bog, der er specielt beregnet til at tiltale børn. Børnebogen er ofte udformet på en letlæselig og pædagogisk måde og i materiale og med indhold, som er tilpasset til alt, lige fra babyens smagsfornemmelser til børn i de yngre teenageår. Børnebogen for mindre børn indeholder ofte billeder. Den for unge i 13-19 års alderen betegnes også ungdomsroman.

Børnebogen anses ofte for at være blevet til under oplysningstiden inspireret af John Locke og Jean-Jacques Rousseau. Inden da fandtes der ingen litteratur, som var beregnet særligt til børn.

Heinrich Hoffmanns Struwwelpeter på tysk fra 1844 (på dansk Den store Bastian, 1847, 1867) var en børnebog med "en løftet pegefinger", der skulle virke opdragende gennem afskrækkende historier. Bogen havde stor succes og blev oversat til mange sprog; men vi skal huske på, at det var de voksne, der valgte, hvad børnene skulle læse. 

Erich Kästners Emil und die Detektive fra 1929 (på dansk Emil og detektiverne) var et gennembrud for børnelitteratur på børnenes egne præmisser. Der er ingen løftede pegefingre, men en spændende fortælling, der er blevet filmatiseret flere gange, 1931, 1954 og 2001 i Tyskland, i 1935 i Storbritannien, i 1950 i Argentina, i 1956 i Japan, i 1958 i Brasilien og i 1964 i USA. Bogen er en fin blanding af humor, eventyr og miljøskildring. Det er også blevet til hørespil og teaterstykker. Kästner (1899-1974) regnes af mange for grundlæggeren af den moderne børnebog.

Se også 

 Børnelitteratur
 Drengebog
 Billedbog
Bukkake

Bukkake (japansk ぶっかけ bukkake "sprøjte" eller "plaske") er en form for seksuel fetichisme der har sit udspring i Japan.

Selve fetichen handler om overdreven tilsølning af en kvinde med sæd og er en form for dominans.

Ved et bukkakeorgie vil et større antal mænd onanere og efter tur have udløsning typisk ud over en kvinde, og målet vil typisk være ansigtet.

Som i alle fetischismer kan der være variationer over temaet, herunder i antallet af deltagende mænd, i tilsølningsgraden eller i hvilke områder, der tilsøles.

Denne variant af pornografi menes at være opstået som følge af den japanske pornolovgivning, der forbyder at vise penetrering. Dette har tvunget filmproducenter til at opfinde nye emner, der kunne tilfredsstille publikum uden at bryde reglerne.

Eksterne henvisninger 

Sexologi
Japanske vendinger
Skolefritidsordning

En skolefritidsordning (SFO) er en institution for børn, i Danmark fra børnehaveklasse til og med 3. klasse.

I Danmark  
SFO'en er ledet af pædagoger og har ofte egen legeplads og indendørs værksteder (fx træ). SFO'en er et sted, hvor børnene kan være og lege efter skole til de bliver hentet under opsyn af pædagoger.

SFO'en befinder sig tit i umiddelbar nærhed af de respektive børns klasselokaler og er dermed en del af skolen. SFO'en er administrativt underlagt skolen i modsætning til et fritidshjem, der ligesom SFO'en er et pasningstilbud for børn fra 0. til 3. klassetrin, men som er en selvstændig institution udenfor skolens regi.

Eksterne kilder/henvisninger

Se også 

Pasningstilbud
Pasningsinstitutioner
Six Feet Under (band)

Six Feet Under er et death metal-band fra USA, med den tidlige forsanger, Chris Barnes, fra Cannibal Corpse på vokal.

Medlemmer 
 Chris Barnes – vokal
 Steve Swanson – guitarist
 Terry Butler – bassist
 Greg Gall – trommeslager

Tidligere medlem 
 Allen West – guitarist (1995 – 1998)

Diskografi 
Studioalbum

Livealbum
 

EP 
 
 

Singler
2003 – Bringer of Blood

Opsamlingsalbum
 (4CD+DVD box)

Video
2001 – Maximum Video (VHS)
2002 – Double Dead	
2004 – Live with Full Force
2011 – Wake the Night! Live in Germany (DVD)

Dødsmetalgrupper
Metalgrupper fra USA
Musikgrupper fra 1993
Six Feet Under

Six Feet Under har flere betydninger:

Six Feet Under (tv-serie) – en tv-serie
Six Feet Under (band) – et døds metal-band
Kasted Kirke

Kasted Kirke er en kirke, der ligger i den nordøstlige ende af landsbyen Kasted, ca. 10 kilometer nordvest for Aarhus C.

Historie 
Kirken hørte i middelalderen formodentlig til Alling Kloster, som også ejede Kærbygård og gårde i Kasted by. 1. april 1699 blev kirketienden og kirkens øvrige indtægter af kongen overgivet til biskoppen i Aarhus, som beholdt kirken frem til 22. juni 1802, hvor sogneboerne fik skøde på kirketienden. 1. januar 1910 overgik kirken til selveje.

1. januar 1868 blev kirken anneks til Tilst Kirke efter førhen at have været anneks til Brabrand Kirke.

Kirkebygningen 
Kirkens næsten kvadratiske kor og skib er opført i romansk stil i granitkvadre, mens våbenhus og tårn er tilføjet omkring 1500. Det øverste af tårnet blev nedbrudt på et tidligt tidspunkt og først i 1935 blev det atter efter tegning af Aksel Skov ført op til en højde, hvor det stikker op over skibets tag. Samtidig med tilføjelsen af våbenhus og tårn fik koret krydshvælv og fik en kalkmalet dekoration.

Gravminder 

Langs tårnets nordmur er opstillet tre ældre gravsten og ved siden af, langs skibets vestmur, yderligere en. I det nordvestlige hjørne af kirkegården findes en monument over Anna Maria Mørch Secher, som døde i 1799. Monumentet er rejst af ægtefællen Ancher Jørgen Secher, som også af sine børn har fået en mindeplade på monumentet efter hans død i 1803. Monumentet er omgivet af fire store lindetræer og 12 granitborner med kraftige jernkæder imellem.

Monumentet består af en plint med en stele med buet gavl anbragt ovenpå, alt i sandsten. På forsiden af stelen ses et 94x76 cm stort relief i marmor, hvor ægtefællerne er hengivent vendt mod hinanden. Herunder ses en gravskrift på vers. På bagsiden ses mindepladen over manden og to runde marmorrelieffer: Et med kornsegl og hvedeaks, og et med draperet vase, kande, skriftrulle og vægt. Disse relieffer symboliserer de afdødes virksomhed.

Kunstneren bag monumentet er billedhuggeren Nicolai Dajon.

Eksterne kilder og henvisninger 

 Kasted Kirke – hjemmeside om kirkens historie
 Kasted Kirke hos KortTilKirken.dk
 Kasted Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Kyoto-præfekturet

er et præfektur i Japan.

Præfekturet ligger i regionen Kansai på den vestlige del af øen Honshū i Japan. Det har et areal på og et befolkningstal på  indbyggere. Præfekturets hovedby er byen Kyoto. Kyoto har fungeret som Japans hovedstad, indtil dette blev ændret til Tokyo. Kyoto er stadig et af hjemstederne for Geisha-traditionen. Byen har 1,5 millioner indbyggere. Kyoto har lagt navn til Kyoto-aftalen, der skal begrænse verdens landes udslip af drivhusgasser.

Referencer

Eksterne kilder 
 
 Japanese-Geisha-Pictures 

Japans præfekturer
Vanløse Station

Vanløse Station er en S-togs- og metrostation i Vanløse. Stationen er indrettet i to forskudte planer, hvor den øverste perron benyttes af S-togene, mens den nederste er endestation for metrolinjerne M1 og M2.

Tidligere lå Vanløse tillige på S-banen fra Hellerup Station over Nørrebro og videre til Frederiksberg. Togene vendte på stationen og forlod perronen i samme retning, som de var ankommet, mens et sporskifte sørgede for, at de kom videre mod destinationen. Strækningen fra Vanløse til Frederiksberg Station blev nedlagt i januar 2000 og er nu erstattet af metro. Forbindelsen mellem Vanløse og Grøndal Station blev nedlagt i april 2001, og Grøndal blev i stedet forbundet med først den midlertidige C. F. Richs Vej Station i 2002 og siden Flintholm Station i 2004 i forbindelse med Ringbanens forlængelse mod syd.

Van Morrisons sang Vanløse Stairway handler om trappen op til Vanløse station.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 
 Vanløse Station på dsb.dk

Stationer på Københavns Metro Linje M1
Stationer på Københavns Metro Linje M2
S-togs-stationer
Station
Kay Werner Nielsen

Kay Werner Nielsen (28. maj 1921 i Aarhus, død 13. marts 2014 i København) var en dansk cykelrytter. Han var især kendt for hele 14 sejre i seksdagesløb. En hel del af sejrene blev hentet sammen med tidens andre store navne; Evan Klamer og Palle Lykke Jensen.

Resultater 
 Seksdagesløb (liste ikke helt komplet)
 1951: Seks-dages i København (med Oscar Plattner)
 1952: Seks-dages i København (med Lucien Gillen)
 1955: Seks-dages i København (med Evan Klamer)
 1955: Seks-dages i Aarhus (med Evan Klamer)
 1956: Seks-dages i Zürich (med Gerrit Schulte)
 1956: Seks-dages i Frankfurt a.m. (med Evan Klamer)
 1958: Seks-dages i Aarhus (med Palle Lykke Jensen)
 1958: Seks-dages i Dortmund (med Palle Lykke)
 1959: Seks-dages i Berlin (med Palle Lykke Jensen)
 1959: Seks-dages i Hannover (med Palle Lykke Jensen)
 1959: Seks-dages i Frankfurt (med Palle Lykke Jensen)
 1960: Seks-dages i Frankfurt (med Palle Lykke Jensen)
 1960: Seks-dages i Zürich (med Palle Lykke Jensen)
 1961: Seks-dages i Aarhus (med Palle Lykke)
 (Dertil kommer 21 top-3 placeringer)
 Andre løb
 1951: VM-bronze i 5 km forfølgelsesløb
 1953: VM-sølv i 5 km forfølgelsesløb
 1956: VM-bronze i 5 km forfølgelsesløb
 13 dobbelt dansk mester i 5 km forfølgelsesløb (1948 – 1960)

Referencer

Ekstern henvisninger 
 En myte fylder 80

Eksterne henvisninger 
 

Mandlige cykelryttere fra Danmark